ส่งความเห็นของประธานสภาผู้แทนราษฎร กรณีสถานะของนายนวัธ เตาะเจริญสุข ให้ประธาน กกต. พิจารณาแล้ว
เลขาธิการ กกต. ระบุ ฝ่ายกฎหมาย กกต. ส่งความเห็นของประธานสภาผู้แทนราษฎร กรณีสถานะของนายนวัธ เตาะเจริญสุข ให้ประธาน กกต. พิจารณาแล้วพันตำรวจเอก จรุงวิทย์ ภุมมา เลขาธิการ กกต. เปิดเผยว่า ได้ส่งความเห็นเรื่องสถานภาพความเป็น ส.ส. ของนายนวัธ เตาะเจริญสุข ส.ส. ขอนแก่น พรรคเพื่อไทยหลังถูกศาลชั้นต้นตัดสินประหารชีวิต โดยไม่ให้ประกันตัว ทั้งจากสภาผู้แทนราษฎร และฝ่ายกฎหมายของสำนักงาน กกต.ไปยัง ประธาน กกต.แล้ว เพื่อให้พิจารณาว่า จำเป็นต้องส่งศาลรัฐธรรมนูญ วินิจฉัยชี้ขาดหรือไม่ แต่ไม่สามารถเปิดเผยรายละเอียดที่ส่งไปได้ ต้องรอให้กรรมการพิจารณาก่อนส่วนคำร้อง ที่ กกต. จะยื่นต่อศาลฎีกาแผนกคดีเลือกตั้ง พิจารณาให้ใบเหลือง นายกรุง ศรีวิไล หลังพบว่า คนใกล้ชิดได้จ่ายเงินช่วยงานศพ ในช่วงหาเสียงเลือกตั้ง ซึ่งเป็นการกระทำผิดกฎหมายเลือกตั้ง ยังไม่ได้ส่งศาล อยู่ระหว่างการทำสำนวนอยู่สำหรับกรณีที่สมาชิกวุฒิสภา ขอให้ กกต.ดำเนินการตรวจสอบ การกระทำของ หัวหน้าพรรคอนาคตใหม่ หลังมีกระแสข่าวว่ามีการว่าจ้างล็อบบี้ยิสในสหรัฐอเมริกาไปประท้วงนายกรัฐมนตรีนั้น อยู่ระหว่างการตรวจสอบของฝ่ายกฎหมายว่าการกระทำดังกล่าวมีความผิดหรือไม่ เพราะ ยังไม่สามารถชี้ชัดได้ว่า เป็นการกระทำส่วนตัว หรือ มี พรรคการเมืองเข้าไปมีส่วนเกี่ยวข้อง